ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2703/97 υποβολή: Luigi Florio (UPE) προς την Επιτροπή (28 Iουλίου 1997)

Θέμα: Σεβασμός των δικαιωμάτων του πολίτη για τους απογόνους του Οίκου της Σαβοΐας

1. Πιστεύει η Επιτροπή ότι η ΧΙΙΙη προσωρινή διάταξη του Συντάγματος της Ιταλικής Δημοκρατίας (η οποία απαγορεύει στους άρρενες απογόνους των πρώην βασιλέων του Οίκου της Σαβοΐας να εισέλθουν στην Ιταλία) συμβιβάζεται με τα δικαιώματα που συνδέονται με τη θέσπιση της Ιθαγένειας της Ένωσης η οποία εισήχθη στη Συνθήκη του Μάαστριχτ, και γενικότερα με τις αρχές περί ελευθερίας και ανοχής επί των οποίων στηρίζεται η οικοδόμηση της Ευρώπης;

2. Σε περίπτωση που πιστεύει κάτι τέτοιο, θεωρεί η Επιτροπή ότι η εξορία -η οποία δεν εφαρμόζεται σε κανέναν άλλο στην Ευρωπαϊκή Ένωση εκτός από τα προαναφερθέντα πρόσωπα- είναι ένα μέτρο που μπορεί να υιοθετηθεί για κάποιο χρήσιμο σκοπό από οποιοδήποτε ευρωπαϊκό κράτος έναντι οιουδήποτε πολίτη του, ήδη υπάρχοντος ή μέλλοντος να γεννηθεί;

3. Σε περίπτωση δε που δεν το πιστεύει, θεωρεί ότι πρέπει να ζητηθεί επισήμως από την Ιταλία να σεβαστεί και αυτή τα δικαιώματα του πολίτη και τα ανθρώπινα δικαιώματα όλων των πολιτών της, συμπεριλαμβανομένων και εκείνων που τυχαίνει να είναι απόγονοι ενός πρώην βασιλιά;

4. Τέλος, θεωρεί η Επιτροπή ότι θα μπορούσε να είναι συμβιβάσιμη με τα δικαιώματα που προβλέπονται για τους πολίτες της Ένωσης μια λύση που θα επιτρέπει στους απογόνους του Οίκου της Σαβοΐας να επιστρέψουν στην Ιταλία χωρίς, ωστόσο, να απολαμβάνουν ορισμένων σημαντικών πολιτικών δικαιωμάτων (όπως το δικαίωμα του εκλέγειν και εκλέγεσθαι), όπως έχουν προτείνει ορισμένοι διακεκριμένοι πολιτικοί;

Απάντηση του κ. Van den Broek εξ ονόματος της Επιτροπής (9 Σεπτεμβρίου 1997)

Το αντικείμενο της ερώτησης δεν είναι της αρμοδιότητας της Επιτροπής.
ΓΡΑΠΤΗ ΕΡΩΤΗΣΗ E-2393/97 υποβολή: Carmen Fraga Estιvez (PPE) προς την Επιτροπή (10 Iουλίου 1997)

Θέμα: Συνεξέταση των αλιευτικών ειδών στο πλαίσιο της CITES

Οι Ηνωμένες Πολιτείες της Αμερικής πρότειναν τη σύσταση στο πλαίσιο της CITES μιας ομάδας για τα αλιευτικά είδη, προκειμένου να εξετάσει το ζήτημα των πόρων που διέπονται από τις διάφορες αρμόδιες αλιευτικές οργανώσεις.

Τόσο ο κώδικας συμπεριφοράς του FAO όσο και η συμφωνία των Ηνωμένων Εθνών για τα διαζωνικά αποθέματα και τα ιδιαίτερα μεταναστευτικά είδη αναγνωρίζουν ότι η έγκριση οιουδήποτε μέτρου CITES στις περιπτώσεις αυτές θα πρέπει να βασίζεται στις οργανώσεις που διέπουν την αλιεία των ειδών αυτών και που, ως εκ τούτου, διαθέτουν την καλύτερη επιστημονική γνώση και την πραγματική κατάσταση όσον αφορά τις δραστηριότητες που αναπτύσσονται σχετικά. Ωστόσο, η Επιτροπή έχει εκφρασθεί ευνοϊκά για τη σύσταση της εν λόγω ομάδας CITES.

Για τους λόγους αυτούς, ερωτάται η Επιτροπή ποιοι είναι οι λόγοι που την ώθησαν να υποστηρίξει τη συγκεκριμένη θέση.

Απάντηση της κας Bjerregaard εξ ονόματος της Επιτροπής (4 Αυγούστου 1997)

Η Επιτροπή στήριξε την σύσταση ομάδας εργασίας της Συνδιάσκεψης για το διεθνές εμπόριο των ειδών που απειλούνται με εξαφάνιση (CITES), αρμόδιας για τα είδη θαλάσσιων ιχθύων, υπό την προϋπόθεση ότι αυτή θα εξέταζε τις σχετικές με την CITES πτυχές της διατήρησης των θαλασσίων ιχθύων και δεν θα ανέπτυσσε δραστηριότητες σε τομείς που εμπίπτουν στην αρμοδιότητα της FΑΟ και των περιφερειακών συμφωνιών αλιείας. Μια ομάδα εργασίας της Συνδιάσκεψης των μερών της CITES συνέταξε σχέδιο της πρότασης στο οποίο λαμβάνονται πλήρως υπόψη τα ανωτέρω, και η προκύψασα νέα πρόταση έτυχε της στηρίξεως της Κοινότητας.

Ας σημειωθεί ότι η πρόταση απέβλεψε στην αποφυγή της ανάμειξης της CITES σε είδη θαλάσσιων ιχθύων, και όχι το αντίθετο. Παρά το γεγονός αυτό, η πρόταση απορρίφθηκε από την Συνδιάσκεψη των μερών.
ΓΡΑΠΤΗ ΕΡΩΤΗΣΗ E-1850/97 υποβολή: Daniela Raschhofer (NI) προς την Επιτροπή (30 Μαΐου 1997)

Θέμα: Επιδοτήσεις της ΕΕ για το βρετανικό ουίσκι

Πως δικαιολογεί η Επιτροπή την χορήγηση επιδοτήσεων 40 εκατομμυρίων Ecu ετησίως προς τη βιομηχανία του ουίσκι της Μεγάλης Βρετανίας;

Χορηγήθηκαν επίσης επιδοτήσεις κατά το 1996;

Εάν τούτο συνέβη, σε ποιό ύψος ανήλθαν οι επιδοτήσεις αυτές;

Απάντηση του κ. Fischler εξ ονόματος της Επιτροπής (8 Ιουλίου 1997)

Ο κανονισμός (ΕΟΚ) αριθ. 1766/92 της 30ής Ιουνίου 1992 περί κοινής οργανώσεως της αγοράς στον τομέα των σιτηρών ((ΕΕ L 181 της 01.07.1992 )), προβλέπει τη χορήγηση επιστροφών για να καταστεί δυνατή η εξαγωγή σιτηρών, σε φυσική κατάσταση, ή υπό τη μορφή ορισμένων εμπορευμάτων που δεν υπάγονται στο παράρτημα ΙΙ της Συνθήκης ΕΚ. Οι επιστροφές αυτές καλύπτουν τη διαφορά μεταξύ των τιμών των σιτηρών στην κοινοτική αγορά και των τιμών στην παγκόσμια αγορά. Στο μέτρο που είναι αναγκαίο για να ληφθούν υπόψη οι ιδιαιτερότητες της παρασκευής ορισμένων οινοπνευματωδών ποτών που παρασκευάζονται με βάση τα σιτηρά, και χρειάζονται μακρά περίοδο ωρίμανσης, τα κριτήρια για τη χορήγηση των επιστροφών προσαρμόζονται αναλόγως. Ο κανονισμός (ΕΟΚ) αριθ. 2825/93 της Επιτροπής καθορίζει τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση προσαρμοζόμενων επιστροφών για τα σιτηρά που εξάγονται υπό μορφή οινοπνευματωδών ποτών ((ΕΕ L 258 της 16.12.1993 )).

Οι επιστροφές που χορηγούνται κατά την εξαγωγή κριθής με τη μορφή ουίσκι που παράγεται στο Ηνωμένο Βασίλειο, την Ιρλανδία και την Ισπανία μειώθηκαν σημαντικά για να φθάσουν το 1996 το ποσό των 8,27 εκατ. ECU.
ΓΡΑΠΤΗ ΕΡΩΤΗΣΗ E-0860/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Καταπολέμηση του ΑΙDS

Σχετικά με το κονδύλιο του προϋπολογισμού Β3-4303: Καταπολέμηση του AIDS και ορισμένων άλλων μεταδοτικών ασθενειών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-2145/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: Κανονισμός (ΕΚ) αριθ. 258/97 σχετικά με τα νέα τρόφιμα - Διατάξεις για την επισήμανση

Με ποιό τρόπο θα πρέπει να ελέγχουν οι αρμόδιες αρχές εάν και κατά πόσον τηρούνται οι διατάξεις για την επισήμανση των προϊόντων;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0866/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Πολιτική για τους καταναλωτές

Σχετικά με το κονδύλιο του προϋπολογισμού Β5-102: Πληροφόρηση των καταναλωτών, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-2332/97 υποβολή: Johanna Maij-Weggen (PPE) προς την Επιτροπή (7 Iουλίου 1997)

Θέμα: Κομμάτια κρέατος προστατευομένων ειδών φάλαινας σε ιαπωνικά καταστήματα

Γνωρίζει η Επιτροπή ότι, όπως απορρέει από έρευνα DNA που πραγματοποίησαν οι Δρ. Scott Baker και Gina Lento, του πανεπιστημίου του Ώκλαντ, για λογαριασμό του IFAW, της Greenpeace, της Earthtrust και άλλων οργανώσεων, εξακολουθεί ακόμη και σήμερα να διατίθεται στην Ιαπωνία κρέας προστατευομένων ειδών φάλαινας;

Γνωρίζει η Επιτροπή ότι η αλίευση των προστατευομένων αυτών φαλαινών έχει απαγορευθεί από το 1986 με το «Διεθνές Μνημόνιο της Φαλαινοθηρικής Επιτροπής, σχετικά μμε το εμπορικό κυνήγι της φάλαινας» και ότι όπως διαπιστώθηκε κατά τους πρώτους μήνες του 1997, άνω του 20% του ελεγχθέντος κρέατος στην Ιαπωνία προέρχετο από προστατευόμενα είδη φάλαινας;

Οι ιαπωνικές αρχές διατείνονται ότι πρόκειται για παλιά αποθέματα και ζώα που θηρεύτηκαν κατά λάθος. Πώς αντιμετωπίζει η Επιτροπή παρόμοια επιχειρήματα;

Ποιά είναι η άποψη της Επιτροπής σχετικά με το γεγονός ότι η Ιαπωνία προσπαθεί να επιτύχει εκ νέου, μέσω της CITES, την άρση της απαγόρευσης που πλήττει το κυνήγι της φάλαινας και το διεθνές εμπόριο φαλαινών; Ποιά είναι εξάλλου η άποψη της Επιτροπής ως προς το να επιτραπεί το κυνήγι και το εμπόριο των προστατευομένων ειδών φάλαινας;

Με ποιόν τρόπο προτίθεται η Επιτροπή να διαμαρτυρηθεί ενώπιον της Ιαπωνίας κατά των ως άνω ενεργειών και πρακτικών;

Απάντηση της κας Bjerregaard εξ ονόματος της Επιτροπής (25 Ιουλίου 1997)

Είναι ήδη γνωστό ότι κρέας φάλαινας από πολλά είδη κητωδών διακινείται νόμιμα και παράνομα εμπορικά στην Ιαπωνία και την Νότια Κορέα. Το θέμα εξετάσθηκε αναλυτικά κατά τη 10η συνεδρίαση της Διάσκεψης των μερών της Σύμβασης για το διεθνές εμπόριο απειλουμένων ειδών της άγριας πανίδας και χλωρίδας (CITES), που πραγματοποιήθηκε στο Harare της Ζιμπάμπουε από 9 έως 20 Ιουνίου 1997. Η Διάσκεψη ενέκρινε σειρά συστάσεων για τη βελτίωση των ελέγχων και την αύξηση των δυνατοτήτων εντοπισμού κρέατος φάλαινας παράνομης προέλευσης. Πρέπει να υπογραμμισθεί στο πλαίσιο αυτό ότι οι ιαπωνικές αρχές κατ'επανάληψη επέτυχαν τη σύλληψη και την κατάσχεση παρανόμων φορτίων.

Η Επιτροπή επιβεβαιώνει ότι υφίστανται αποθέματα κρέατος φάλαινας από την εποχή πριν τη θέσπιση του μορατορίου στην Ιαπωνία για επιστημονικούς σκοπούς. Το κρέας φάλαινας μπορεί να αποθηκευθεί για μέχρι και δέκα έτη. Είναι επίσης ορθό ότι το κρέας φάλαινας προέρχεται ακόμη και από φάλαινες που εξοκείλουν.

Οι ιαπωνικές (και νορβηγικές) προτάσεις στην προαναφερθείσα διάσκεψη, για μεταφορά ορισμένων πληθυσμών φάλαινας από το προσάρτημα Ι της CITES στο προσάρτημα ΙΙ απορρίφθηκαν ή αποσύρθηκαν μετά από την έντονη αντίθεση και της Κοινότητας.

Τέλος, η Επιτροπή έχει τη γνώμη ότι η θήρευση φαλαινών για επιστημονικούς και εμπορικούς λόγους πρέπει να επιτρέπεται μόνο στα πλαίσια που καθορίζει η σύμβαση για την κανονιστική ρύθμιση της θήρευσης φαλαινών και ως εκ τούτου ουδέποτε δίχως την άδεια της Διεθνούς Επιτροπής Φαλαινοθηρίας (IWC). Η Επιτροπή έχει φροντίσει κατ'επανάληψη να γνωστοποιήσει την άποψή της για το θέμα αυτό μετά την έγκριση του μορατορίου για την εμπορική φαλαινοθηρία εκ μέρους της IWC.
ΓΡΑΠΤΗ ΕΡΩΤΗΣΗ E-1742/97 υποβολή: Doeke Eisma (ELDR) προς την Επιτροπή (23 Μαΐου 1997)

Θέμα: Η ναρκοληψία

Μπορεί η Επιτροπή να ανακοινώσει τα ακόλουθα:

1. Ευσταθεί η πληροφορία ότι σε ευρωπαϊκό επίπεδο σχεδιάζεται να απαγορευθεί η οδήγηση οχημάτων με κινητήρα σε όλα τα άτομα που πάσχουν από σχετιζόμενη με τον ύπνο διατάραξη, μεταξύ των οποίων και οι πάσχοντες από ναρκοληψία, τούτο δε εκ προοιμίου και αδιακρίτως;

2. Μπορεί να διευκρινίσει η Επιτροπή τί ρυθμίσεις ισχύουν επ' αυτού στα διάφορα κράτη μέλη;

Απάντηση του κ. Kinnock εξ ονόματος της Επιτροπής (25 Ιουνίου 1997)

1. Οι κοινοτικές διατάξεις για τις ελάχιστες προδιαγραφές σχετικά με τις σωματικές και διανοητικές ικανότητες που απαιτούνται για την οδήγηση οχήματος με κινητήρα καθορίζονται στο παράρτημα ΙΙΙ της οδηγίας του Συμβουλίου 91/439/ΕΟΚ ((ΕΕ L 237 της 24.8.1991 )) της 29ης Ιουλίου 1991 για τις άδειες οδήγησης.

Λαμβάνοντας υπόψη ότι δεν εξετάζεται ειδικά η περίπτωση της υπνηλίας και της ναρκοληψίας στις προδιαγραφές που καθορίζονται στο ως άνω παράρτημα, οι καταστάσεις αυτές εμπίπτουν στις γενικές διατάξεις (σημείο 18 του παραρτήματος ΙΙΙ) όπου ορίζεται ότι:

«Κατά κανόνα, η άδεια οδήγησης δεν πρέπει ούτε να χορηγείται ούτε να ανανεώνεται στους υποψηφίους ή τους οδηγούς που πάσχουν από πάθηση που δεν αναφέρεται στις προηγούμενες παραγράφους, η οποία ενδέχεται να αποτελεί ή να προκαλεί λειτουργική ανικανότητα που μπορεί να υπονομεύσει την οδική ασφάλεια κατά την οδήγηση οχήματος με κινητήρα, εκτός εάν η αίτηση υποστηρίζεται από έγκυρη γνωμάτευση και υπό την επιφύλαξη, εφόσον χρειάζεται, τακτικού ιατρικού ελέγχου».

2. Η Επιτροπή δεν διαθέτει ειδικές πληροφορίες για τον τρόπο με τον οποίο αντιμετωπίζεται το συγκεκριμένο ιατρικό πρόβλημα από τα επιμέρους κράτη μέλη.
ΓΡΑΠΤΗ ΕΡΩΤΗΣΗ E-2133/97 υποβολή: Hiltrud Breyer (V) προς την Επιτροπή (23 Iουνίου 1997)

Θέμα: «Novel-Food»- Κανονισμός αριθ. 258/97 - Προϋποθέσεις έγκρισης: έλεγχος των προσκομιζόμενων από τον παραγωγό στοιχείων

1. Ποια στοιχεία πρέπει να χρησιμοποιούνται ως βάση αξιολόγησης των αιτήσεων;

2. Προβλέπεται ανεξάρτητος έλεγχος των στοιχείων που καταθέτει ο παραγωγός;

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 και Ε-2205/97 17 Σεπτεμβρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2248/97 υποβολή: Sebastiano Musumeci (NI) προς την Επιτροπή (2 Iουλίου 1997)

Θέμα: Μεταρρύθμιση των Σχολών Καλών Τεχνών

- λαμβάνοντας υπόψη ότι οι σπουδαστές των Σχολών Καλών Τεχνών της Ιταλίας, οι οποίοι υποχρεώθηκαν να οργανωθούν σε εθνικό επίπεδο, έχουν προβεί σε έντονες διαμαρτυρίες με το αίτημα να αναγνωριστεί ο τίτλος σπουδών τους ισοδύναμος με πανεπιστημιακό δίπλωμα, ώστε, μετά την αποπεράτωση των σπουδών τους, να έχουν πρόσβαση στις σχολές ειδίκευσης και επομένως στην εκπαίδευση, όπως συμβαίνει ήδη με τους ευρωπαίους ομολόγους τους 7

- λαμβάνοντας υπόψη ότι η Ιταλική Κυβέρνηση δεν έχει ενδιαφερθεί ακόμη να απαντήσει στα αιτήματά τους 7

Ερωτάται η Επιτροπή εάν θεωρεί ότι θα πρέπει να παρέμβει στην εθνική κυβέρνηση, ζητώντας της να εφαρμόσει το διάταγμα - έχει ήδη από διετίας εγκριθεί από την επιτροπή Πολιτισμού της Βουλής - για την προβλεπόμενη πανεπιστημιακή μεταρρύθμιση των ιταλικών Σχολών Καλών Τεχνών και Ωδείων, μεταρρύθμιση που αποσκοπεί στην εξάλειψη της πράγματι δυσμενούς μεταχείρισης των ιταλών σπουδαστών σε σύγκριση με τους συναδέλφους τους των άλλων χωρών μελών της Ευρώπης.

Απάντηση της κας Cresson εξ ονόματος της Επιτροπής (4 Σεπτεμβρίου 1997)

Σύμφωνα με το άρθρο 126 της συνθήκης ΕΚ, η Κοινότητα συμβάλλει στην ανάπτυξη μιας εκπαίδευσης ποιότητας ενθαρρύνοντας τη συνεργασία μεταξύ κρατών μελών και, αν χρειάζεται, στηρίζοντας και συμπληρώνονταςτη δράση τους, σεβόμενη πάντοτε πλήρως την αρμοδιότητα των κρατών μελών ως προς το περιεχόμενο της εκπαίδευσης και την οργάνωση του εκπαιδευτικού συστήματος καθώς και την πολιτιστική και γλωσσική τους ποικιλία.

Ως εκ τούτου τα θέματα που αφορούν τα επίπεδα σπουδών και την αναγνώριση ή την ακαδημαϊκή ισοδυναμία των πτυχίων ανήκουν ολοκληρωτικά στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-0863/97 υποβολή: Amedeo Amadeo (NI) προς την Επιτροπή (12 Μαρτίου 1997)

Θέμα: Δημόσια υγεία

Σχετικά με το κονδύλιο του προϋπολογισμού Β3-4300: Δημόσια υγεία, προώθηση της υγείας, ενημέρωση για την υγεία, εκπαίδευση για την υγεία και κατάρτιση σε θέματα υγείας, ερωτάται η Ευρωπαϊκή Επιτροπή εάν υπάρχουν επιχορηγήσεις για την Ιταλία και, σε καταφατική περίπτωση, να τις ανακοινώσει, χωριστά για κάθε ένωση και για κάθε δραστηριότητα.

Κοινή συμπληρωματική απάντηση του κ. Liikanen εξ ονόματος της Επιτροπής E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 και E-0871/97 (22 Septembrνoy 1997)

Ως συμλήρωμα στην απάντησή της της 25ης Απριλίου 1997 ((ΕΕ C 319 της 18.10.1997, σελ. 81. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού πίνακα που περιέχει τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-1572/97 υποβολή: Amedeo Amadeo (NI) προς την Επιτροπή (6 Μαΐου 1997)

Θέμα: Διακρίσεις για λόγους ηλικίας

Σύντομα η Ευρωπαϊκή ώνωση θα είναι σε θέση να λάβει μέτρα κατά της εισαγωγής διακρίσεων για λόγους ηλικίας εάν τον Ιούνιο γίνουν δεκτές από όλα τα κράτη μέλη οι υπό εξέταση προτάσεις περί μεταρρυθμίσεως στο πλαίσιο της Διακυβερνητικής Διασκέψεως. Για να κατοχυρωθεί το νεοαποκτηθέν δικαίωμα πρόκειται να εγγραφεί στη Συνθήκη ένα νέο άρθρο (6α) σχετικά με τις διακρίσεις, η αρμοδιότητα του οποίου θα επεκταθεί και στις διακρίσεις για λόγους φύλου, φυλής, εθνικής καταγωγής, κοινωνικής προέλευσης, θρησκευτικού δόγματος, αναπηρίας και σεξουαλικών προτιμήσεων.

Το θέμα είναι πολύ επίκαιρο ιδίως τώρα, σε μία στιγμή πολύ κρίσιμη για την απασχόληση, που παρατηρείται μία σχεδόν εκθετική αύξηση της μέσης ηλικίας του ευρωπαίου πολίτη.

Λαμβάνοντας υπόψη τα ανωτέρω, ερωτάται η Επιτροπή κατά πόσον ανταποκρίνονται στην αλήθεια οι σχετικές υποθέσεις που εμφανίσθηκαν σε ορισμένα όργανα του τύπου και τις οποίες εμείς παραθέτουμε τώρα εδώ;

Απάντηση του κ. Santer εξ ονόματος της Επιτροπής (23 Ιουνίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1560/97 του κ. Ilaskivi ((ΕΕ C 373 της 9.12.1997, σελ. 143. )).
ΓΡΑΠΤΗ ΕΡΩΤΗΣΗ E-1473/97 υποβολή: Amedeo Amadeo (NI) προς την Επιτροπή (30 Απριλίου 1997)

Θέμα: Υπάλληλοι-τουρίστες που απασχολούνται σε περιφερειακές διοικήσεις

Στις Βρυξέλλες - είπε η Επίτροπος κ. Emma Bonino - διοργανώθηκε Σαββατοκύριακο επαγγελματικής κατάρτισης με σκοπό την εκπαίδευση υπαλλήλων από περιφερειακές διοικήσεις στις διαδικασίες των διαρθρωτικών ταμείων. Ε λοιπόν, οι περιφερειακές διοικήσεις της Ιταλίας είναι οι μόνες που στέλνουν κάθε φορά διαφορετικά άτομα: σαν να επρόκειτο για ταξίδι αναψυψής-βραβείο, παρά για μία ευκαιρία εργασίας.

Πέραν από τις λιγότερο ή περισσότερο ενδεδειγμένες εκτιμίσεις επί ανάλογων δηλώσεων, ζητείται από την Επιτροπή να γνωστοποιήσει από ποιές περιφέρειες προέρχονται οι υπάλληλοι-τουρίστες και καλείται η Επίτροπος κ. Bonino να δημοσιοποιήσει τα ονόματα των υπευθύνων.

Απάντηση του κ.Flynn εξ ονόματος της Επιτροπής (23 Ιουνίου 1997)

Ο αξιότιμος βουλευτής αναφέρεται ενδεχομένως στις περιόδους κατάρτισης που οργανώνονται στην Ευρωπαϊκή Επιτροπή για τους εθνικούς δημόσιους υπαλλήλους οι οποίοι είναι υπεύθυνοι για τη διαχείριση των διαρθρωτικών ταμείων.

Αυτές οι περίοδοι κατάρτισης που οργανώνονται στην Ευρωπαϊκή Επιτροπή και συγχρηματοδοτούνται από το Ευρωπαϊκό Κοινωνικό Ταμείο, αφορούν κυρίως τους εθνικούς δημόσιους υπαλλήλους που είναι υπεύθυνοι για την διαχείριση των διαρθρωτικών ταμείων στο πλαίσιο του στόχου 1 (παρεμβάσεις στο Mezzogiorno της Ιταλίας).

Εξάλλου, οι περίοδοι αυτές επιτρέπουν την εμβάθυνση στα θέματα και στα προβλήματα που αφορούν τη διαχείριση των κοινοτικών πόρων και αποτελούν μια καλή ευκαιρία για την κατάρτιση των ενδιαφερόμενων υπαλλήλων.

Συνεπώς, η Επιτροπή δεν θεωρεί αναγκαίο να δημοσιεύσει τους καταλόγους των συμμετεχόντων στα μαθήματα αυτά.
ΓΡΑΠΤΗ ΕΡΩΤΗΣΗ E-2261/97 υποβολή: Amedeo Amadeo (NI) προς την Επιτροπή (2 Iουλίου 1997)

Θέμα: Αμυντική βιομηχανία

Σχετικά με την ανακοίνωση της Επιτροπής «Οι προκλήσεις που αντιμετωπίζει η ευρωπαϊκή αμυντική βιομηχανία: μια εισήγηση για ανάληψη δράσεων σε ευρωπαϊκό επίπεδο» (έγγρ. COM(96)10 τελ.). Οι χώρες της Ευρωπαϊκής Ένωσης κινούνται προς την κατεύθυνση του καθορισμού μιας πρωτότυπης αρχιτεκτονικής για την ευρωπαϊκή ασφάλεια. Η δομή αυτή θα πρέπει να λαμβάνει υπόψη αφενός τις υφιστάμενες διεθνείς οργανώσεις (ΔΕΕ, ΝΑΤΟ, ΟΑΣΕ κλπ.) και, αφετέρου, τις απαιτήσεις των κρατών μελών της Ευρωπαϊκής Ένωσης οι οποίες παραδοσιακά τηρούν στάση ουδετερότητας ή μη συμμετοχής σε στρατιωτικούς συνασπισμούς.

Η παρέμβαση της Επιτροπής στον τομέα της αμυντικής βιομηχανίας θα πρέπει οπωσδήποτε να παίρνει υπόψη τις ιδιαιτερότητες του τομέα αυτού εκτιμώντας τις δεσμούς του με τις πολιτικές ασφάλειας και άμυνας, τον τρόπο με τον οποίο είναι οργανωμένες η έρευνα, η ανάπτυξη και η παραγωγή, καθώς και την εξάρτηση από τις αγορές των Υπουργείων Άμυνας.

Υπό το πρίσμα αυτό ζητείται από την Επιτροπή η απαγόρευση σε ευρωπαϊκό και διεθνές επίπεδο της παραγωγής, της πώλησης και της χρησιμοποίησης ναρκών κατά προσωπικού.

Απάντηση του κ. Van den Broek εξ ονόματος της Επιτροπής (30 Ιουλίου 1997)

Η σύναψη διεθνούς συνθήκης για την απαγόρευση ναρκών κατά προσωπικού είναι ουσιαστικά ένα θέμα που θα αποτελέσει αντικείμενο διαπραγμάτευσης μεταξύ των κυριάρχων κρατών μέσω των συμπληρωματικών μηχανισμών της διαδικασίας της Οττάβας και της διάσκεψης για τον αφοπλισμό. Στην κοινή δράση της, του Οκτωβρίου του 1996, η Ένωση «αναλαμβάνει υποχρέωση με στόχο την ολική εξάλειψη των ναρκών κατά προσωπικού και θα εργασθεί ενεργά για την επίτευξη, όσο το δυνατόν συντομότερα, μιας αποτελεσματικής διεθνούς συμφωνίας που θα απαγορεύει αυτά τα όπλα σε παγκόσμιο επίπεδο». Συγχρόνως, η Ένωση εφήρμοσε μια κοινή προσωρινή αναστολή των εξαγωγών όλων των ναρκών κατά προσωπικού προς όλες τις κατευθύνσεις και συνέχισε την ακριβή πρακτική δράση για να αντιμετωπίσει τα προβλήματα των ναρκών κατά προσωπικού σε όλες τις χώρες που έχουν πληγεί περισσότερο. Η Επιτροπή στηρίζει σε μεγάλο βαθμό την ταχεία σύναψη διεθνούς συμφωνίας για την ολική απαγόρευση, και χρησιμοποιεί κάθε ευκαιρία στις διαπραγματεύσεις της με τρίτες χώρες, για να ενθαρρύνει την πολιτική και πρακτική δράση που θα βοηθήσει αυτή τη διαδικασία και θα συνδράμει στο να ξεπεραστεί η τραγωδία των ναρκών.